Snowfall : हिमाचल के केलंग में पारा -10, मसूरी में बर्फबारी, कश्मीर में ठंड से मिली थोड़ी राहत - snowfall in mussoorie and himachal pradesh, minimum temperature goes up in kashmir | Navbharat Times
snowfall in mussoorie and himachal pradesh, minimum temperature goes up in kashmir
नवभारतटाइम्स.कॉम | Updated: Jan 4, 2020, 03:06PM IST
देश के कई पहाड़ी इलाकों में शनिवार को जमकर हुई बर्फबारी, हिमाचल के केलंग में पारा -10 पर पहुंचा
मसूरी में शनिवार को अचानक शुरू हुई बर्फबारी, वीकेंड होने की वजह से भारी संख्या में मसूरी पहुंच रहे पर्यटक
कश्मीर के विभिन्न हिस्सों में हल्की बर्फबारी से न्यूनतम तापमान बढ़ा, लोगों को कड़ाके की ठंड से मिली राहत
देहरादून/शिमला/श्रीनगर
देश के कई पहाड़ी इलाकों में शनिवार को जमकर बर्फबारी हुई। उत्तराखंड के मसूरी में शनिवार को अचानक बर्फबारी शुरू हो गई। सुबह मसूरी और आसपास के क्षेत्रों में बारिश हुई। बारिश से ठंड बढ़ते ही मसूरी के कंपनी गार्डन, लाल टिब्बा और धनोल्टी क्षेत्र में तेज बर्फबारी शुरू हो गई। इस दौरान पर्यटक खूब मजे करते दिखे। बर्फबारी की खबर मिलते ही आसपास से शहरों की गाड़ियों का काफिला मसूरी की ओर चल पड़ा। दूसरी ओर हिमाचल प्रदेश में शीतलहर का प्रकोप शनिवार को जारी है। सूबे के कई पर्यटन स्थलों पर तापमान शून्य से नीचे चला गया है। हालांकि जम्मू-कश्मीर में लोगों को ठंड से थोड़ी राहत मिली है।
मसूरी शहर में ओलावृष्टि के साथ तापमान में भारी गिरावट आई है। मौसम विज्ञान केंद्र के अनुसार, छह जनवरी से मौसम बदलने का अनुमान है। इस दौरान पिथौरागढ़, बागेश्वर, चमोली, उत्तरकाशी, रुद्रप्रयाग में भी बहुत हल्की बारिश या बर्फबारी की संभावना है। औली में गुरुवार को जमकर बर्फबारी हुई थी। यहां सड़क पर कई फीट बर्फ जमी होने के कारण पर्यटकों के वाहन उसमें फंस गए थे। रात अधिक होने पर वे वाहन वहीं पर छोड़कर पैदल ही जोशीमठ के लिए निकल गए थे। शनिवार और उसके बाद रविवार यानी वीकेंड होने की वजह से भारी संख्या में लोगों के मसूरी पहुंचने की उम्मीद है।
उत्तराखंडः मसूरी में ताजा बर्फबारी। https://t.co/8wdpyKU2Ys
&mdash; NBT Hindi News (@NavbharatTimes) 1578124498000
हिमाचल में भी शीतलहर
हिमाचल के आदिवासी बहुल जिले किन्नौर के कल्पा में हल्की बर्फबारी (0.2 सेमी) हुई, जबकि भुंतार (7.8 मिमी), शिवबाग (6.2 मिमी) और मनाली (1 मिमी) सहित राज्य के कुछ हिस्सों में हल्की बारिश हुई। शिमला मौसम विज्ञान केंद्र के निदेशक मनमोहन सिंह ने बताया कि पर्यटन स्थल मनाली, डलहौजी, केलांग और कल्पा में तापमान शून्य डिग्री से नीचे पहुंच गया। राज्य में केलांग का न्यूनतम तापमान शून्य से 10.5 डिग्री सेल्सियस नीचे दर्ज किया गया।
मनाली में शून्य से नीचे रहा तापमान
सिंह ने बताया कि कल्पा में न्यूनतम तापमान शून्य से 3 डिग्री सेल्सियस नीचे दर्ज किया गया, जबकि मनाली और डलहौजी में तापमान शून्य से 1.2 और शून्य से 0.6 डिग्री सेल्सियस नीचे रहा। उन्होंने बताया कि शिमला, सोलन और धर्मशाला में न्यूनतम तापमान क्रमश: 0.7, 2 और 2.8 डिग्री सेल्सियस दर्ज किया गया।
कश्मीर के कई हिस्सों में हल्की बर्फबारी
कश्मीर के विभिन्न हिस्सों में शनिवार को हल्की बर्फबारी हुई, जिससे न्यूनतम तापमान बढ़ा और लोगों को कड़ाके की ठंड से राहत मिली। मौसम विभाग के एक अधिकारी ने बताया कि जम्मू-कश्मीर और लद्दाख क्षेत्र में आसमान में बादल छाए रहेंगे और इस दौरान हल्की बारिश या बर्फबारी हो सकती है। उन्होंने कहा, 'कश्मीर में कई स्थानों, जम्मू के पर्वतीय क्षेत्रों और लद्दाख के ऊंचाई वाले क्षेत्रों में दो से पांच इंच तक की बर्फबारी हुई।'
अधिकारी ने बताया कि शनिवार को दोनों ही केंद्र - शासित क्षेत्रों में बादल छाए रहेंगे। उन्होंने कहा, 'हल्की से मध्यम बर्फबारी छह से सात जनवरी की शाम में हो सकती है।' अधिकारी ने बताया कि ताजा बर्फबारी से घाटी में रहनेवाले लोगों को कड़ाके की ठंड से राहत मिली है और रात के तापमान में भी सुधार हुआ। श्रीनगर में शुक्रवार रात में तापमान शून्य से 0.1 डिग्री सेल्सियस तापमान नीचे दर्ज किया गया, जो कि बृहस्पतिवार रात में शून्य से 3.7 डिग्री सेल्सियस दर्ज किया गया। उत्तरी कश्मीर के गुलमार्ग के स्की रिसॉर्ट में तापमान रात में शून्य से 6.5 डिग्री सेल्सियस दर्ज किया गया जो कि पिछली रात से दो डिग्री सेल्सियस अधिक था। पहलगाम क्षेत्र में शुक्रवार रात में तापमान शून्य से 2.5 डिग्री सेल्सियस नीचे दर्ज किया गया। लद्दाख के लेह में तापमान शून्य से 18.3 डिग्री सेल्सियस नीचे दर्ज किया गया।
(एजेंसियों और एनबीटी रिपोर्टर महेश पांडे से मिले इनपुट के साथ)
Web Title snowfall in mussoorie and himachal pradesh minimum temperature goes up in kashmir
और जानें:शिमला में स्नोफॉल|मसूरी बर्फबारी|कश्मीर ठंड|Snowfall|Mussoorie|minimum temperature|kashmir|Himachal Pradesh| india News|india News in Hindi| Latest india News|india Headlines|भारत समाचार
India China Faceoff: सैन्य वार्ता में भारत ने कहा- डेपसांग सेक्टर से अपने सैनिको..
पीएम मोदी आज अंडमान, निकोबार के कार्यकर्ताओं से वीडियो कॉन्फ्रेंसिंग के जरिए करे..
दिल्ली: मुख्यमंत्री आवास के बाहर प्रदर्शन कर रही महिला कांग्रेस कार्यकर्ता हिरास..
India-China Relation: विदेश मंत्री जयशंकर बोले- भारत और चीन पर दुनिया का बहुत कु..
हिमाचल के केलंग में पारा -10, मसूरी में बर्फबारी, कश्मीर में ठंड...
आतंकवाद विश्वभर में शांति के लिए खतरा है, दुनिया को है महात्मा ग...
ऑस्ट्रेलिया के प्रधानमंत्री ने जंगल की आग संकट के कारण भारत यात्...